Document ID: 32000L0071

32000L0071
L 287/46
SLUŽBENI LIST EUROPSKE UNIJE
DIREKTIVA KOMISIJE 2000/71/EZ
od 7. studenoga 2000.
o prilagođavanju metoda mjerenja propisanih u prilozima I., II., III. i IV. Direktivi 98/70/EZ Europskog parlamenta i Vijeća tehničkom napretku u skladu s člankom 10. te Direktive
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu 98/70/EZ Europskog parlamenta i Vijeća od 13. listopada 1998. o kakvoći benzinskih i dizelskih goriva i o izmjeni Direktive Vijeća 93/12/EZ (1), a posebno njezin članak 10.,
budući da:
(1)
Direktiva 98/70/EZ određuje specifikacije okoliša za bezolovni benzin i dizelsko gorivo. Prilozi I. do IV. toj Direktivi uključuju probne metode i datume njihova objavljivanja, na temelju kojih se određuje kakvoća benzina i dizelskih goriva u odnosu na ove specifikacije okoliša.
(2)
Europska norma 228 i Europska norma 590 također uspostavljaju specifikacije kakvoće benzina i dizelskih goriva kako bi osigurale primjereno djelovanje ovih proizvoda. Te je norme nedavno aktualizirao i usvojio Europski odbor za norme 29. listopada 1999., dok su probne metode za neka mjerila kakvoće, koje su također kao specifikacije okoliša uključene u priloge I. do IV. Direktivi 98/70/EZ, aktualizirane ili promijenjene radi prilagodbe tehničkom napretku. Probne metode u prilogu I. do IV. trebaju biti u skladu s metodama iz Europskih normi 228 i 590 kako bi olakšale provedbu Direktive i osigurale njezino aktualiziranje sukladno tehničkom napretku.
(3)
Mjere predviđene ovom Direktivom u skladu su s mišljenjem Odbora osnovanog člankom 10. kako bi, inter alia, pomagao Komisiji u prilagodbi Direktive 98/70/EZ tehničkom napretku,
DONIJELA JE OVU DIREKTIVU:
Članak 1.
Prilozi I. do IV. Direktivi 98/70/EZ zamjenjuju se prilozima I. do IV. ovoj Direktivi.
Članak 2.
1. Države članice donose zakone i druge propise potrebne za usklađivanje s ovom Direktivom najkasnije do 1. siječnja 2001. One o tome odmah obavješćuju Komisiju.
Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
2. Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
Članak 3.
Ova Direktiva stupa na snagu dvadesetog dana od dana objave u Službenom listu Europskih zajednica.
Članak 4.
Ova je Direktiva upućena državama članicama.
Sastavljeno u Bruxellesu 7. studenoga 2000.

Labels: 8
3
14
20